Document ID: 31994R3272

KOMISSION ASETUS (EY) N:o 3272/94,
annettu 27 päivänä joulukuuta 1994,
tiettyjen tavaroiden luokittelusta yhdistettyyn nimikkeistöön
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna komission asetuksella (EY) N:o 3176/94(2), ja erityisesti sen 9 artiklan,
sekä katsoo, että
mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi olisi annettava säännökset tämän asetuksen liitteessä lueteltujen tavaroiden luokittelusta,
asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffi- tai muiden toimenpiteiden soveltamiseksi,
mainittujen sääntöjen soveltamiseksi tämän asetuksen liitteen taulukossa olevassa 1 sarakkeessa esitetyt tavarat on luokiteltava vastaaviin 2 sarakkeen CN-koodeihin 3 sarakkeessa ilmenevin perustein,
on aiheellista säätää, että sitovien tariffitietojen saaja voi edelleen kolmen kuukauden ajan soveltaa jäsenvaltioiden tulliviranomaisten tavaroiden luokittelusta tullinimikkeistöön antamia sitovia tariffitietoja, jotka eivät ole tällä asetuksella säädetyn oikeuden mukaiset, yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(3) 12 artiklan 6 kohdan mukaisesti, ja
tämän asetuksen säännökset ovat tullikoodeksikomitean tariffi- ja tilastonimikkeistöjaoston lausunnon mukaiset,
ON ANTANUT TÄMÄN ASETUKSEN:
1 artikla
Liitteen taulukossa olevassa 1 sarakkeessa esitetyt tavarat on luokiteltava yhdistettyyn nimikkeistöön vastaaviin taulukossa olevan 2 sarakkeen CN-koodeihin.
2 artikla
Jäsenvaltioiden viranomaisten antamia sitovia tariffitietoja, jotka eivät ole tällä asetuksella säädetyn oikeuden mukaiset, voidaan vielä soveltaa kolmen kuukauden ajan asetuksen (ETY) N:o 2913/92 12 artiklan 6 kohdan säännösten mukaisesti.
3 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä joulukuuta 1994.

Labels: 3
12
1